வாஜ்பேயி தலைமையில் அமைந்திருந்த பா.ஜ.க கூட்டணி அரசில் பன்னாட்டு முதலாளியத்திற்குச் சாதகமாக இந்திய பொதுத்துறை அழிக்கப்பட்டபோது அதை ஒத்த குரலில் கொண்டாடியவர்கள் இவர்கள். பொதுத்துறையை அழிப்பதற்காகவே ஒரு அமைச்சகம் அப்போது உருவாக்கப்பட்டு அருண்ஷோரி அந்த அமைச்சராக இருந்து செயல்பட்டது நினைவுக்குரியது. அருண்ஷோரியைக் கொண்டாடியவர்கள் இவர்கள்.இப்படியான NRI இந்துத்துவ அமைப்புகளில் ஒன்றுதான் ரோகித் வியாஸ்மானுடைய Hindu Unity. Org. இது அமெரிக்க பஜ்ரங்தள்ளுடைய ஒரு முன்னணி அமைப்பு. இந்த இணையத் தளத்திற்கு ‘இன்டெர்நெட்’ சேவை அளித்து வந்த நிறுவனத்திற்கு புகார்கள் வந்ததன் அடிப்படையில் அது தன் சேவையை நிறுத்திக் கொண்டது. வியாஸ்மான் சோர்ந்துவிடவில்லை. உடனடியாக முக்கிய யூத தளமான Kahane.org இயக்குனர் மிஷேல் குசோஃப்ஸ்கி யின் உதவியை நாடினார். அவர் அப்போது இஸ்ரேலில் இருந்தார். அவர் உடனே அனன்டேல் வர்ஜீனியாவில் இருந்த தன் நண்பரும் தொழிலதிபருமான காரி வார்டெல்லுடன் வியாஸ்மானுக்குத் தொடர்பு ஏற்படுத்திக் கொடுத்தார். இந்த வார்டெல் என்பவர் டேவிட் வில்கெர்சன் என்பவரின் ‘டைம்ஸ் ஸ்கொயர் சர்ச்’ எனும் ஒரு கிறிஸ்தவ சியோனிச அமைப்பின் கிளையாகச் செயல்படுபவர். இந்த வில்கெர்சன் எந்த அளவு சியோனிச வெறியர் என்பதைப் புரிந்து கொள்வதற்கு wordofmessiah.org என்கிற கிறிஸ்தவ சியோனிச இணையத் தளத்தில் அவர் கூறிய கருத்து ஒன்றே போதும். அது: